
RAPORT DE SPECIALITATE
la Proiectul de hotărâre privind stabilirea salariilor de bază pentru funcţionarii publici şi personalul contractual din cadrul aparatului de specialitate al primarului comunei Cornetu, judeţul Ilfov şi al instituţiilor şi serviciilor publice de interes local începând cu data de 1 iulie 2024


Prin Proiectul de hotărâre nr. 58 din 01.07.2024 se propune stabilirea salariilor de bază pentru funcţionarii publici şi personalul contractual din cadrul aparatului de specialitate al primarului comunei Cornetu, judeţul Ilfov şi al instituţiilor şi serviciilor publice de interes local începând cu data de 1 iunie 2024, cu aplicarea prevederilor art. II din Ordonanţa de urgenţă a Guvernului nr. 53/2024 privind măsuri referitoare la salarizarea personalului din unele sectoare de activitate bugetară, precum şi reglementarea unor aspecte organizatorice, cu modificările şi completările ulterioare, adoptată de Guvernul României în data de 23.05.2024 şi publicată în Monitorul Oficial al României, Partea I, nr. 484 în data de 24 mai 2024 (O.U.G. nr. 53/2024).
Conform art. 11 din Legea 153/2017 privind salarizarea personalului plătit din fonduri publice, cu modificările şi completările ulterioare (Legea-cadru nr. 153/2017):
Articolul 11
(1) Pentru funcţionarii publici şi personalul contractual din cadrul familiei ocupaţionale «Administraţie» din aparatul propriu al consiliilor judeţene, primării şi consilii locale, din instituţiile şi serviciile publice de interes local şi judeţean din subordinea acestora, salariile de bază se stabilesc prin hotărâre a consiliului local, a consiliului judeţean sau a Consiliului General al Municipiului Bucureşti, după caz, în urma consultării organizaţiei sindicale reprezentative la nivel de unitate sau, după caz, a reprezentanţilor salariaţilor. (…)
(3) Stabilirea salariilor lunare potrivit alin. (1) se realizează de către ordonatorul de credite, cu respectarea prevederilor art. 25.
 (4) Nivelul veniturilor salariale se stabileşte, în condiţiile prevăzute la alin. (1) şi (3), fără a depăşi nivelul indemnizaţiei lunare a funcţiei de viceprimar sau, după caz, a indemnizaţiei lunare a vicepreşedintelui consiliului judeţean, sau, după caz, a viceprimarului municipiului Bucureşti, corespunzător nivelului de organizare: comună, oraş, municipiu, sectoarele municipiului Bucureşti, primăria generală a municipiului Bucureşti, exclusiv majorările prevăzute la art. 16 alin. (2), cu încadrarea în cheltuielile de personal aprobate în bugetele de venituri şi cheltuieli.”
	Potrivit art. 13 alin. (1) din Legea-cadru nr. 153/2017, modul de stabilire a indemnizațiilor lunare pentru funcțiile de demnitate publică se determină prin înmulţirea coeficienţilor din anexa nr. IX cu salariul de bază minim brut pe ţară garantat în plată în vigoare.
	Începând cu luna ianuarie 2024, salarizarea s-a efectuat potrivit Ordonanţei de urgenţă a Guvernului nr. 115/2023 privind unele măsuri fiscal-bugetare în domeniul cheltuielilor publice, pentru consolidare fiscală, combaterea evaziunii fiscale, pentru modificarea şi completarea unor acte normative, precum şi pentru prorogarea unor termene, cu modificările şi completările ulterioare (O.U.G. nr. 115/2023).
	Potrivit art. I alin. (2) din O.U.G. nr. 115/2023, “prin derogare de la prevederile art. 13 alin. (1) din Legea/cadru nr. 153/2017, cu modificările şi completările ulterioare, începând cu data de 1 ianuarie 2024, indemnizaţiile lunare pentru funcţiile de demnitate publică locală şi funcţiile asimilate acestora, prevăzute în anexa nr. IX litera C la Legea-cadru nr. 153/2017, cu modificările şi completările ulterioare, se majorează cu 5% faţă de nivelul acordat pentru luna decembrie 2023”.
	Faţă de cele de mai sus, în prezent, indemnizaţiile pentru funcţiile de demnitate publică alese prevăzute la anexa nr. IX litera C la Legea-cadru nr. 153/2017 sunt stabilite prin înmulţirea coeficientului prevăzut de Legea-cadru cu salariul minim brut pe ţară garantat în plată stabilit potrivit legii pe anul 2021, respectiv cu 2300 lei, majorate conform O.U.G. nr. 115/2023 cu 5 % faţă de nivelul acodrat pentru luna decembrie 2023. 
Potrivit art. II din noua ordonanţă, adoptată de Guvernul României în data de 23.05.2024, respectiv O.U.G. nr. 53/2024, “Prin derogare de la prevederile art. 11 alin. (4) din Legea-cadru nr. 153/2017, cu modificările şi completările ulterioare, funcţionarii publici şi personalul contractual din cadrul familiei ocupaţionale „Administraţie“ din aparatul de specialitate al primarului şi din instituţiile şi serviciile publice de interes local corespunzătoare anexei nr. IX lit. C poziţiile 23-28 pot beneficia, începând cu luna iunie 2024, de majorarea salariului de bază cu până la 10% faţă de nivelul acordat pentru luna decembrie 2023.”
	Prin urmare, prin derogare de la art. 11 alin. (4) din Legea-cadru care limitează venitul salarial la nivelul indemnizației viceprimarului comunei, începând cu luna iunie 2024, personalul din aparatul de specialitate al primarului şi din instituțiile şi serviciile publice de interes local, din unitățile administrativ-teritoriale cu până la 20.000 de locuitori poate beneficia de majorarea salariului de bază cu până la 10% faţă de nivelul acordat pentru luna decembrie 2023.
	Totodată, este de menționat faptul că majorarea salariului de bază, prevăzută de art. II din O.U.G. nr. 53/2024, se acordă suplimentar faţă de prevederile art. I alin. (2) din O.U.G. nr. 115/2023.
Conform ultimelor statistici, numărul populaţiei comunei Cornetu, judeţul Ilfov se situează între 5.001 şi 10.000 de locuitori, respectiv 6768 de locuitori raportaţi în luna ianuarie 2024, astfel încât la nivelul comunei Cornetu, judeţul Ilfov se aplică prevederile Anexei nr. IX lit. C poziţia 26 din Legea-cadru nr. 153/2017 şi a legislaţiei privind salarizarea personalului din domeniul bugetar în vigoare. 
Astfel, luând în considerare cele mai sus prezentate, precum şi esenţialitatea recunoaşterii importanţei muncii şi a gradului de specializare dobândit de-a lungul timpului de către categoriile de personal din sistemul bugetar local, în contextul existenţei unor diferenţe salariale manifestate între funcţii din administraţia publică centrală şi funcţii din adminstraţia publică locală, ţinând cont de actualul nivel de salarizare a personalului din aparatul de specialitate al primarului din unităţile administrativ-teritoriale cu până la 20.000 de locuitori, vă supunem atenţiei necesitatea aplicării prevederilor legale în vigoare, respectiv majorarea salariilor de bază ale funcţionarilor publici şi ale personalului contractual din cadrul aparatului de specialitate al primarului comunei Cornetu, judeţul Ilfov şi al instituţiilor şi serviciilor publice de interes local cu 10% faţă de nivelul acordat pentru luna decembrie 2023 şi calculat la nivelul salariilor pentru luna ianuarie 2024, începând cu luna iulie 2024.

În concluzie, se propune aprobarea Proiectului de hotărâre a Consiliului Local al comunei Cornetu, judeţul Ilfov nr. 58 din 01.07.2024 privind stabilirea salariilor de bază pentru funcţionarii publici şi personalul contractual din cadrul aparatului de specialitate al primarului comunei Cornetu, judeţul Ilfov şi al instituţiilor şi serviciilor publice de interes local începând cu data de 1 iulie 2024.


Consilier Resurse Umane,
Irina COBUZ

